Անդրե Լամոլյա

Անդրե Լամոլյա Ագրա Գոմես (, ), բրազիլացի դերասան, որն առավել հայտնի է Բրազիլիայի Disney Channel-ի «Juacas» հեռուստասերիալում կատարած Ռաֆայել Սմորի, Լատինամերիկյան Disney Channel-ի «Բիա» հեռուստասերիալում կատարած Լուայի և Նեթֆլիքսի «Էլիտա» հեռուստասերիալում կատարած Իվանի դերերով։

Կենսագրություն 
Ծնվել է Ռիո դե Ժանեյրոյում 1997 թվականի օգոստոսի 4-ին։ Նա հասկացել է, որ ցանկանում է դերասան դառնալ իր ավագ եղբոր՝ Վիկտոր Լամոլիայի շնորհիվ, որն աշխատում է թատերական հարթակում։ Այդ մասին նա ասել է՝ «Ես խնդրեցի ուղեկցել ինձ, այնտեղ հետաքրքրություն առաջացավ և ծնողներիս խնդրեցի, որ ինձ թատերական դասընթացների տան»։

2015 թվականին Մարսելո Դուքեի հետ բացել է Յութուբյան հեռուստաալիք՝ «Sem Moderação» վերնագրով, որը թեև ունեցել է ընդամենը մեկ հրապարակում և լայն տարածում չի ստացել։ Նա նաև հայտնվել է գովազդներում՝ դառնալով համացանցային ծառայություններ մատուցող ընկերության գովազդային դեմք։ Նույն թվականին հայտնվել է իր առաջին պիեսում՝ խաղալով արքայազնի գլխավոր դերը Խոսե Վիլկերի «Մոխրոտը» պիեսում, այն ցուցադրվել է Բրազիլիայի Իպանեմա թատրոնում՝ դերասանուհի Աննա Ռիտա Չերկեիրայի հետ միասին։

2016 թվականին իր առաջին համագործակցությունն է կատարել բրազիլական հեռուստատեսությամբ՝ մասնակցելով «Արդարադատության գաղտնիքները» հեռուստասերիալի երկրորդ եթերաշրջանի հինգ էպիզոդներից երեքին՝ կատարելով Թոմաս Պաչային՝ վերջերս ամուսնալուծված ընտանիքի երեք դեռահաս երեխաներից մեկին։ 2017 թվականին ստացել է հեռուստատեսության մեջ իր առաջին գլխավոր դերը՝ նկարահանվելով Disney Channel-ի բնօրինակ բրազիլական Juacas հեռուստասերիալում, որտեղ մարմնավորում է Ռաֆայել Սանտոս Մորեյրա դե Ալկանտարային և Բրագանսային, որը փախչում է ամառային դասընթացից, որը նրան պարտադրել էր իր հայրը, փորձելով ստեղծել սերֆինգի թիմ և գնալ իր երազանքի հետևից։ Իր դերակատարման համար 2019 թվականին ստացել է արական հեռուստատեսային արտիստի անվանակարգ Բրազիլիայի Meus Prêmios Nick մրցանակաբաշխությունում։ Այդ գլխավոր դերը հնարավորություն է տալիս նրան մասնակցել մի քանի բեմադրության՝ նույն տարվա ընթացքում։ Նա նկարահանվել է այնպիսի սերիալներում, ինչպիսիք են «Մեկն ընդդեմ բոլորի» (մարմնավորում է Զևիոյի ընկերոջը սերիալի երկրորդ եթերաշրջանի չորրորդ էպիզոդում, որը կոչվում է «Pais e Filhos»), Կապույտ շենքի հետախույզները (Բորիսի դերը հեռուստասերիալի իններորդ եթերաշրջանի առաջին էպիզոդում, որը կոչվում է «Adéus Bóris»), և Ռոքի պատմությունը։

Նա նաև միացել է «De Novo, Não» (2018) և «Eu Sou Mais Eu» (2019) ֆիլմերի դերասանական կազմին, որտեղ գլխավոր դերակատարումը ունեցել է բրազիլացի ՅուԹյուբյան բլոգեր Կեֆերա Բուխմանը։ Երկրորդ ֆիլմում մարմնավորել է միջնակարգ դպրոցի աշակերտ Վիտորին։ 

2020 թվականին միացել է Disney Channel-ի լատինամերիկյան Բիա հեռուստասերիալի երկրորդ եթերաշրջանի դերասանական կազմին՝ որպես գլխավոր կերպար, որտեղ մարմնավորել է Լուանի կերպարը՝ Տիագո (Ռեներ Ֆրեյթաս) մանկության ընկերոջը, որը հյուր է գալիս Բրազիլիայից և հանգրվանում է Կունստում։ Նույն թվականին նկարահանվել է Ջուլիա Բիի իսպանալեզու «Inolvidable» երգի տեսահովակում, որտեղ կատարել է երգչուհու նկատմամբ սիրային հետաքրքրություն տածող տղայի դեր։

2021 թվականին հայտնի է դարձել, որ նկարահանվում է Նեթֆլիքսի «Էլիտա» հեռուստասերիալում, որտեղ կատարում է Իվանի դերը։

Բարեգործական նախագծեր 
2019 թվականի ապրիլին Disney Channel-ի անունից մասնակցել է Արգենտինայի Բուենոս Այրես քաղաքում անցկացված National Geographic համաշխարհային արշավին (հայտնի է որպես Nat Geo Run): Նա ոչ միայն աջակցել է նախաձեռնությունը՝ համագործակցելով միջոցառման ներկայացման գործում, այլև մասնակցել է նախագծի շրջանակներում անցկացվող արշավին։

Ֆիլմագրություն

Հեռուստատեսություն

Ֆիլմ

Երաժշտական տեսահոլովակներ

Սկավառակագրություն
Սաունդրեքներ
 Grita (2020)
 Bia: Un mundo al revés (2021)

Ծանոթագրություններ

Արտաքին հղումներ 
 

Բրազիլացի դերասաններ
Բրազիլացի թատերական գործիչներ